Врз основа на член 22 точка 10 и 11 од Законот за локална самоуправа („Службен весник на РМ“ бр. 05/02), член 4 став 2 и член 9 од Законот за заштита и спасување („Службен весник на РМ“ бр. 36/04, 49/04, 86/08, 124/10,18/11 и 41/14) Советот на Општина Богданци на седницата одржана на 26.12.2014 година, донесе

**П Р О Г Р А М А**

**за активностите на Општина Богданци во областа на заштитата и спасувањето, противпожарната заштита и справувањето со кризи**

**во 2015 година**

***1. Вовед***

Со оваа Програма се остваруваат заедничките интереси и активности во областа на заштитата и спасувањето, противпожарната заштита и справувањето со кризи, кои претставуваат активности од јавен интерес. Според законските одредби, Oпштина Богданци во 2015 година овие активности ќе ги остварува преку:

* Општинскиот штаб за заштита и спасување;
* Просторните специјализирани сили за заштита и спасување;
* Комисијата за процена на штета од елементарни и други непогоди на територијата на Општина Богданци;
* ТППЕ Гевгелија.

***2. Цели***

Основни цели на Програмата за активностите на Општина Богданци во областа на заштитата и спасувањето, противпожарната заштита и справувањето со кризи се:

* заштита и спасување на луѓето и материјалните добра од природни непогоди, пожари во населени места, во шуми, отворени простори, поплави, сообраќајни несреќи и др;
* заштита и спасување на луѓето, животната средина, материјалните добра, природните богатства, животинскиот и растителниот свет и културното наследство од природни непогоди и други несреќи во мир и вонредна состојба;
* создавање на услови и можности за организирано остварување и реализација на заштитата на луѓето и материјалните добра;
* обезбедување на навремено истакнување на опасноста, благовремено откривање и елиминирање на причините за настанување на пожари и други видови непогоди;
* обезбедување на услови и можности за соодветна организација, опременост и координираност на силите за заштита и спасување, справување со кризи и противпожарната заштита;
* расчистување на локални патишта, улиците и другите инфраструктурни објекти во случај на непроодност поради врнежи од снег, наноси од снег, голомразица, наноси од земја предизвикани од силни врнежи, одрони, лизгање на земјиштето и друго;

***3. Активности***

За реализација и остварување на основните цели на оваа Програма, активностите на Општината и Советот ќе бидат насочени кон создавање на максимални услови за реализирање на програмските определби во доменот на противпожарната заштита и спасувањето, како и заштитата и спасувањето во услови на разни видови непогоди, кризни појави и други несреќи во мир. Во оваа насока, активностите претежно ќе бидат насочени кон обезбедување на услови за квалитетна, навремена и во законски рамки реализирана активност. Општина Богданци преку оваа Програма за 2015 година во рамките на своите материјални можности ќе обезбеди средства потребни за квалитетна и технички стручно подготвена единица за противпожарна заштита, која ќе може брзо и ефикасно да дејствува на целото подрачје на Општина Богданци.

***4. Финансирање***

Финансирањето на активностите од областа на заштитата и спасувањето и справувањето со кризни состојби утврдени според оваа Програма ќе биде реализирано од:

* Средства од Буџетот на Општина Богданци;
* Наплатени премии од осигурување на имот од пожари;
* Наплатени премии за осигурување на моторни возила и осигурување од

одговорност од употреба на моторни возила;

* Средства од наплатени парични казни за сторени прекршоци од областа

на заштитата од пожари и експлозии.

**Распоредување на финансиските средства:**

|  |  |  |
| --- | --- | --- |
| **Ред.**  **бр.** | **Заштита и спасување, противпожарната заштита и справувањето со кризи** |  |
| 1. | Природни непогоди и други несреќи   * механизација * ангажирње на лица | 400.000,00 ден. |
| 2. | Чистење на речни корита | 200.000,00 ден. |
| 3. | Учество во ТППЕ Гевгелија | 150.000,00 ден. |
| 4. | Набавка на опрема и средства | 100.000,00 ден. |
| 5. | Набавка на индустриска сол | 100.000,00 ден. |
| 6. | Поправки и тековно одржување на возила | 50.000,00 ден |
| 7. | **Вкупно** | **1.000.000,00 ден**. |

***5. Завршни одредби***

За спроведувањето на оваа Програма се грижи Градоначалникот на Општина Богданци.

Општина Богданци во соработка со Општинскиот штаб за заштита и спасување, Дирекцијата за заштита и спасување, Центарот за управување со кризи и другите надлежни органи и тела, ќе го следат спроведувањето на оваа Програма и активно ќе учествуваат во нејзината реализација, како и во покренувањето на иницијативи, давање на мислења и поднесување на предлози во врска со остварувањето на програмските цели и активности.

Оваа програма влегува во сила осмиот ден од денот на објавувањето во ,,Службен гласник на Општина Богданци “.

**Бр.07-2788/7 Претседател**

**26.12.2014 год.** **на Советот на Општина Богданци**

**Богданци**  **Блаже Шапов с.р.**